|  |  |
| --- | --- |
|  | APSTIPRINĀTS  Ar 2021.gada 25.februāra  SIA “Limažu siltums”  Iepirkumu komisijas  Lēmumu Nr.2  (Iepirkumu komisijas sēdes  protokols Nr.1, 2.§) |

KONKURSA

Ūdensapgādes un kanalizācijas tīklu izbūve Meža ielā no Mehanizācijas ielas līdz Meliorācijas ielai, Limbažos

NOLIKUMS

( Identifikācijas numurs: 2021/3)

**VISPĀRĪGĀ INFORMĀCIJA**

Konkursu (turpmāk – konkurss)rīko SIA “Limbažu siltums”, vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālrunis/fakss 64070514, e-pasta adrese: [info@limbazusiltums.lv](mailto:info@limbazusiltums.lv) (turpmāk – Pasūtītājs).

**1.1. Identifikācijas Nr. 2021/3.**

**1.2. Konkursa priekšmets –** **Ūdensapgādes un kanalizācijas tīklu izbūve Meža ielā no Mehanizācijas ielas līdz Meliorācijas ielai, Limbažos.**

**1.3. Līguma izpildes laiks –** trīs mēneši no līguma noslēgšanas brīža, izpildes vieta –Limbaži, Limbažu novads.

**1.4. Ar konkursa nolikumu (turpmāk – nolikums) pretendenti var iepazīties** līdz 2021.gada 12. martam (līdz piedāvājumu iesniegšanas brīdim) Jaunā iela 2A, Limbažos (trešajā stāvā) pie lietvedes Ingas Andžas darba dienās no plkst. 8.00 līdz 17.00, iepriekš saskaņojot ierašanos pa tālruni 64070514, vai tiešsaistē SIA “Limbažu siltums” mājas lapā [www.limbazusiltums.lv](http://www.limbazusiltums.lv) sadaļā “Iepirkumi”.

Nolikums ir pieejams tiešsaistē SIA “Limbažu siltums” mājas lapā [www.limbazuslitums](http://www.limbazuslitums).lv sadaļā „Iepirkumi”.

Ieinteresēto Pretendentu jautājumi par nolikumu un tā pielikumiem iesniedzami: Iepirkumu komisijai (Jaunā iela 2A, Limbažos, Limbažu novadā, LV-4001, vai elektroniski uz e-pastu *info@limbazusiltums.lv)*. Pasūtītāja kontaktpersonas – Normunds Zaķis t.29476636.

Atbildes uz ieinteresēto Pretendenta uzdotajiem jautājumiem tiks publicētas SIA “Limbažu siltums” mājas lapā internetā [www.limbazusiltums.lv](http://www.limbazusiltums.lv) sadaļā „Iepirkumi”.

* 1. **Piedāvājuma iesniegšana un atvēršana:**
     1. Pretendentiem piedāvājumus ir jāiesniedz **līdz 2021.gada 12.martam plkst. 14.00**, personīgi SIA „Limbažu siltums” (trešajā stāvā) pie lietvedes Ingas Andžas, vai katru darba dienu no plkst. 08.00-17.00 (Jaunā iela 2A, Limbažos, Limbažu novadā, LV-4001), nosūtot pa pastu kā ierakstītu sūtījumu vai nosūtot piedāvājumu elektroniski (parakstot ar drošu elektronisko parakstu) uz e-pastu [info@limbazusiltums.lv](mailto:info@limbazusiltums.lv)
     2. Pretendentam nav tiesību iesniegt piedāvājuma variantus.
     3. Iepirkumu komisija atver Pretendentu piedāvājumus to iesniegšanas secībā, nosaucot Pretendentu, piedāvājuma iesniegšanas datumu, laiku un Pretendenta piedāvāto līgumcenu (bez PVN) un katrs Iepirkumu komisijas loceklis paraksta Pretendenta finanšu piedāvājumu.
  2. **Piedāvājuma spēkā esamība:** derīguma termiņš ir ***150 (viens simts piecdesmit)*** kalendārās dienas, skaitot no iesniegšanas termiņa beigām.
  3. **Piedāvājuma nodrošinājums** - 3000 EUR (trīs tūkstoši euro). Piedāvājuma nodrošinājums var tikt iesniegts sekojošos veidos – Bankas vai apdrošināšanas sabiedrības izsniegts galvojums, vai iemaksa SIA „Limbažu siltums” norēķinu kontā Nr.LV62UNLA0013000467757, AS „SEB banka” (ar norādi – piedāvājuma nodrošinājums iepirkumam „Ūdensapgādes un kanalizācijas tīklu izbūve Meža ielā no Mehanizācijas ielas līdz Meliorācijas ielai, Limbažos. ID Nr.2021/1”). Pretendents atsevišķi pie piedāvājuma pievieno bankas vai apdrošināšanas sabiedrības galvojuma oriģinālu (neiesienot) un pie piedāvājuma iešuj bankas vai apdrošināšanas sabiedrības galvojumu kopijas un maksājuma apliecinošu dokumentu.
     1. Piedāvājuma nodrošinājums ir spēkā līdz īsākajam no šādiem termiņiem:
        1. līdz nolikuma piedāvājuma derīguma termiņam;
        2. līdz iepirkuma līguma noslēgšanas brīdim;
     2. Nodrošinājuma devējs Pretendenta iemaksāto piedāvājuma nodrošinājuma summu atmaksā, ja:   
        1) Pretendents atsauc savu piedāvājumu, kamēr ir spēkā piedāvājuma nodrošinājums;   
        2) Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu noteiktajā termiņā;

3) līdz dienai, kad Pretendents, kurš ir noslēdzis iepirkuma līgumu, saskaņā ar iepirkuma līguma noteikumiem iesniedz līguma izpildes nodrošinājumu vai līdz iepirkuma līguma noslēgšanai.

1. **PIEDĀVĀJUMA NOFORMĒŠANA, GROZĪJUMI NOLIKUMĀ, KONKURSA NOLIKUMA SKAIDROJUMI, OBJEKTA APSKATE, CITA INFORMĀCIJA.**
   1. Piedāvājuma sākumā aiz titullapas jābūt piedāvājuma satura rādītājam, aiz kura seko visi piedāvājumam pievienojamie dokumenti – pieteikums dalībai konkursā, Pretendenta atlases dokumenti, tehniskais piedāvājums un finanšu piedāvājums.
   2. Ja iesniedz papīra formā, tad:
      1. Piedāvājuma dokumentu lapām jābūt cauršūtām (caurauklotām) un numurētām (ja iesniedz papīra veidā);
      2. Jāiesniedz **viens** **caurauklots piedāvājuma oriģināls** un **viena caurauklota piedāvājuma kopija un** elektroniskā versijā jāpievieno tāme. Uz piedāvājuma oriģināla un tā kopijas attiecīgi jānorāda „ORIĢINĀLS” un „KOPIJA”.
      3. Piedāvājums iesniedzams 1 (vienā) aploksnē.
   3. Finanšu piedāvājumā cenas jānorāda bez pievienotās vērtības nodokļa.
   4. Pretendents iesniedz parakstītu piedāvājumu.
   5. Ja piedāvājumu iesniedz personu grupa vai personālsabiedrība, piedāvājumā norāda personu, kas konkursā pārstāv attiecīgo personu grupu vai personālsabiedrību un ir pilnvarota parakstīt ar konkursu saistītos dokumentus.
   6. **Papildu informācijas sniegšana par Iepirkuma procedūru, Nolikuma grozījumi:** var izdarīt grozījumus nolikumā, ja netiek būtiski mainītas tehniskās specifikācijas vai citas nolikuma prasības.

**2.7. Konkursa nolikuma izskaidrojums:**

2.7.1. Ja ieinteresētais Pretendents ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz iespējami īsā laikā, bet ne vēlāk kā 5 (piecās) dienas pirms piedāvājumu iesniegšanas termiņa beigām. Pasūtītājs nodrošina brīvu un tiešu elektronisku pieeju iepirkuma procedūras dokumentiem, tāpēc vienlaikus ar papildu informācijas nosūtīšanu Pretendentam, kas uzdevis jautājumu, informācija tiek ievietota SIA “Limbažu siltums” mājas lapā [www.limbazusiltums.lv](http://www.limbazusiltums.lv), kurā ir pieejami iepirkuma procedūras dokumenti, norādot arī uzdoto jautājumu.

**2.8. Cita informācija:**

2.8.1. Pretendentam piedāvājumā jānorāda, vai attiecībā uz piedāvājumu vai atsevišķām piedāvājuma daļām nepieciešams ievērot komercnoslēpumu, pretējā gadījumā visa piedāvājumā ietvertā informācija tiks uzskatīta par atklātu informāciju.

2.8.2. Apmaksa tiek veikta sekojoši:

* + - starpposma maksājumi – līdz 90 % līdz 30 (trīsdesmit) dienu laikā;
    - gala maksājums - līdz 30 (trīsdesmit) dienu laikā pēc visu darbu pieņemšanas.

**3.Informācija par iepirkuma priekšmetu**

3.1. CPV kods: 45231300-8, [45231100-6](https://info.iub.gov.lv/cpv/parent/6649/clasif/main/)

**4. PRETENDENTA Iesniedzamie dokumenti**

4.1. Pasūtītājs, atbilstoši SPSIL 48. panta pirmās daļas 2. un 3.punktam, neizskata Pretendenta piedāvājumu un izslēdz Pretendentu no turpmākās dalības Iepirkuma izvērtēšanā procesa šādos gadījumos, ja:

4.1.1. ir konstatēts, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem kandidātiem vai pretendentiem sabiedrisko pakalpojumu sniedzējs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

4.1.2. ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts;

4.1.3. uz personālsabiedrības biedru (ja Pretendents ir personālsabiedrība) ir attiecināmi SPSIL 48. panta pirmās daļas 2. vai 3. punktā minētie nosacījumi;

4.1.5. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi SPSIL 48. panta pirmās daļas 2. vai 3.punktā minētie nosacījumi.

5. Kvalifikācija

**5.1. Atbilstība profesionālās darbības veikšanai:**

|  |  |  |
| --- | --- | --- |
| **Nr.p.k.** | **Pasūtītāja izvirzītā prasība pretendentam** | **Pretendentam jāiesniedz šādi dokumenti:** |
|  |  | Pieteikums (noformēts atbilstoši Nolikuma 1.pielikumā ietvertajai pieteikuma formai). |
| 5.1.1. | Pretendents (t.sk. apakšuzņēmēji un katrs piegādātāju apvienības dalībnieks) ir reģistrēti atbilstoši normatīvo aktu prasībām. | a) Ārvalstu Pretendentam (komersantam) – komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments.  b) Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja piegādātāju apvienība tiks atzīta par atklāta konkursa uzvarētāju, tā reģistrēsies Komercreģistrā (vai pielīdzināmā iestādē ārvalstīs), vai noslēgs sabiedrības līgumu, vienojoties par apvienības dalībnieku atbildības sadalījumu ne vēlāk kā 10 dienu laikā no dienas, kad Pasūtītājs ir tiesīgs slēgt iepirkuma līgumu. Minēto termiņu var pagarināt, ja attiecīgais ārvalsts pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.  c) ja piedāvājumu iesniedz Pretendents – fiziska persona ar patstāvīgās prakses tiesībām, tam ir jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs tiesīgs slēgt iepirkuma līgumu. |

**5.2. Prasības tehniskajām un profesionālajām spējām**

|  |  |  |
| --- | --- | --- |
| Nr.p.k. | Pasūtītāja izvirzītā prasība pretendentam | Pretendentam jāiesniedz šādi dokumenti: |

|  |  |  |
| --- | --- | --- |
| 5.2.1. | Piedāvājuma nodrošinājums | Nolikuma norādītajām prasībām atbilstošs piedāvājuma nodrošinājums. |
| 5.2.2. | Finanšu piedāvājums | Būvniecības koptāme un lokālās tāmes |
| 5.2.3. | Kredītiestādes vai apdrošināšanas sabiedrības apliecinājums | Kredītiestādes vai apdrošināšanas sabiedrības apliecinājums, ka desmit darba dienu laikā pēc līguma stāšanās spēkā Pretendentam tiks izsniegts līguma saistību izpildes garantija/galvojums |
| 5.2.4. | Pretendents pēdējo 3 (trīs) gadu laikā ir veicis (pabeigti līgumi) vismaz:  - Ne mazāk kā 400 m pašteces kanalizācijas (saimnieciskās un lietus) ārējo tīklu izbūvi vai pārbūve, no kuriem vienā objektā ne mazāk kā 200 m;  - Ne mazāk kā 400 m ūdensvada izbūvi vai pārbūve, no kuriem vienā objektā ne mazāk kā 200 m. | Pieredzes apliecinoši dokumenti |
| 5.2.5. |  | Pretendentam jāiesniedz būvdarbu vadītāja sertifikāts. |

**6. Izziņu derīguma termiņš un Eiropas vienotais iepirkuma procedūras dokuments**

6.1. Izziņas un citus dokumentus, kurus iepirkuma procedūrā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms piedāvājuma iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms piedāvājuma iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

6.2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām pretendentu atlases prasībām. Pretendents iesniedz atsevišķu Eiropas vienoto iepirkuma procedūras dokumentu par katru personu (apakšuzņēmēju), uz kuras iespējām Pretendents balstās, lai apliecinātu, ka tas atbilst Nolikumā noteiktajām Pretendentu atlases prasībām. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja Pretendents apliecina, ka dokumentā iekļautā informācija ir pareiza. Pasūtītājs jebkurā iepirkuma procedūras stadijā ir tiesīgs prasīt, lai Pretendents iesniedz visus vai daļu no dokumentiem, kas apliecina atbilstību Nolikumā noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Eiropas vienotais iepirkuma procedūras dokuments pieejams Eiropas komisijas tīmekļvietnē: <https://ec>.europa.eu/tool/espd?lang=lv. Aizpildīto Eiropas vienoto iepirkuma procedūras dokumenta veidlapu Pretendents izdrukā un pievieno piedāvājuma kvalifikācijas dokumentiem, norādot saiti uz to.

**7.Piedāvājuma vērtēšanas un izvēles kritēriji**

* 1. Pasūtītāja Iepirkumu komisija (turpmāk – Iepirkumu komisija) Pretendentu piedāvājumus izvērtēs un konkursa uzvarētāju noteiks slēgtā komisijas sēdē.
  2. Piedāvājumu izvērtēšanas laikā Iepirkumu komisija pārbauda, vai Pretendenta finanšu piedāvājumā nav aritmētisku kļūdu.
  3. Iepirkumu komisija piešķir tiesības slēgt iepirkuma līgumu ar to Pretendentu, kas atbilst nolikumā noteiktajām Pretendenta kvalifikācijas prasībām, Pretendenta piedāvājums atbilst visām nolikumā Pretendenta tehniskajam un finanšu piedāvājumam noteiktajām prasībām un ir ar viszemāko cenu. Pasūtītājs var noteikt otru Pretendentu ar viszemāko cenu, ar ko slēdzams iepirkuma līgums, ja pirmais Pretendents ar viszemāko cenu atsakās slēgt iepirkuma līgumu vai ar to nav iespējams noslēgt iepirkuma līgumu.
  4. Konkursam iesniegtie piedāvājumi Pretendentiem netiek atdoti.

**8. Iepirkuma līgumS**

8.1. Pirms iepirkuma līguma slēgšanas visi Pretendenti par konkursa rezultātiem tiek informēti vienlaicīgi, vienas darba dienas laikā uz elektronisko e-pasta adresi, kas norādīta Pretendenta pieteikumā, no lēmuma pieņemšanas dienas, ievērojot normatīvajos aktos norādīto. Paziņojumu par konkursa rezultātiem Pasūtītāja mājas lapā internetā.

8.2 Ar izraudzīto Pretendentu, kura piedāvājums atzīts par piedāvājumu ar viszemāko cenu, slēgs iepirkuma līgumu. Iepirkuma līgums jānoslēdz 10 (desmit) dienu laikā no uzaicinājuma saņemšanas.

8.3. Ja Pretendents, atsakās slēgt iepirkuma līgumu Iepirkumu komisija pieņem lēmumu par iepirkuma līguma slēgšanu ar Pretendentu, kura piedāvājums atzīts par nākamo piedāvājumu ar viszemāko cenu šajā iepirkumā.

**9. Iepirkumu komisijas darbība, tiesības un pienākumi**

9.1. Iepirkumu komisijas tiesības:

* + 1. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, Pretendentu atlasei, kā arī piedāvājumu novērtēšanai;
    2. Pieņemt lēmumu slēgt iepirkuma līgumu;
    3. Jebkurā brīdī pārtraukt iepirkuma procedūru, ja tam ir objektīvs pamatojums.

9.2. Iepirkumu komisijas pienākumi:

9.2.1. Nodrošināt atklāta konkursa procedūras norisi un dokumentēšanu;

9.2.2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;

9.2.3. Citi pienākumi un tiesības, kas izriet no nolikuma un spēkā esošajiem normatīvajiem aktiem.

**NOLIKUMA PIELIKUMI**

Pielikums Nr.1 – Pieteikums uz 1 lapas;

Pielikums Nr.2 – Noteikumi, kas jāievēro sagatavojot piedāvājumu uz 2 lapām;

Pielikums Nr.3 – Līguma saistību izpildes garantija/galvojums uz 1 lapas;

Pielikums Nr.4 –“Garantijas laika nodrošinājums” uz 1 lapas;

Pielikums Nr.5 – Līguma projekts uz 6 lapām;

Pielikums Nr.6 – Būvniecības koptāme un lokālās tāmes uz 6 lapām.

Pielikums Nr.7 – Tehniskais projekts (elektroniski).

**Pielikums Nr.1**

**Uzņēmuma rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PIETEIKUMS**

piedāvājam veikt **darbus**, **par kopējo līgumcenu:**

(kopējā piedāvātā līgumcena EUR, bez PVN)

Ar šī pieteikuma iesniegšanu apliecinām, ka:

* Apstiprinām, ka esam pilnībā iepazinušies ar atklāta konkursa procedūras dokumentiem un šajā piedāvājuma cenā pilnībā iekļāvuši visas šajā sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā;
* Neattiecas Sabiedrisko pakalpojumu sniedzēju iepirkumu likuma noteiktie Pretendentu izslēgšanas nosacījumi;
* Esam iepazinušies ar sagatavoto līgumprojektu, piekrītam tā noteikumiem un apņemas parakstīt atklāta konkursa nolikuma pielikumā esošo iepirkuma līgumu pievienotajā redakcijā, ja pasūtītāja iepirkuma komisija pieņem lēmumu piešķirt tiesības slēgt konkrēto iepirkuma līgumu.

**Pretendents**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*pretendenta nosaukums*

*pretendenta adrese, tālruņa (faksa) numuri*

kontaktpersonas vārds un uzvārds*, tālruņa numurs, e-pasta adrese*

*vadītāja vai pilnvarotās personas amats, vārds un uzvārds, paraksts*

***Ja Pieteikumu aizpilda vai iepirkuma dokumentāciju paraksta Pretendenta pilnvarota persona, klāt pievienojama pilnvara.***

**Pielikums Nr.2**

**Noteikumi, kas jāievēro sagatavojot piedāvājumu**

1. Vispārīgā informācija pretendentiem.
   1. Pretendentam ir jāaizpilda sagatavotās lokālās tāmes un koptāme valsts valodā datordrukā, atbilstoši Ministru kabineta 03.05.2017. noteikumu Nr.239 “Noteikumi par Latvijas būvnormatīvu LBN 501-17 „Būvizmaksu noteikšanas kārtība”” prasībām. Piedāvājuma cenā jābūt iekļautiem visiem plānotajiem izdevumiem par darbu, pakalpojumiem, materiāliem un iekārtām, kas nepieciešami iepirkuma līguma izpildei pilnā apmērā un atbilstošā kvalitātē saskaņā ar spēkā esošajiem normatīvajiem aktiem. Nosakot darbu un materiālu cenas, Pretendentiem jāņem vērā, ka samaksa ir paredzēta tikai par pilnīgi pabeigtu darbu. Finanšu piedāvājumā jāietver visi izdevumi, kuri radīsies iepirkuma līguma izpildes laikā. Būvdarbu izmaksās jāparedz visu nepieciešamo materiālu un būvdarbu izmaksas, nepieciešamo pagaidu pasākumu un darbu izmaksas, kā arī visas izmaksas, kas var būt nepieciešamas, lai nodrošinātu atbilstību spēkā esošo normatīvo aktu prasībām, kā arī jebkuru citu Tehniskās specifikācijas – noteikumi minēto darbu pozīciju, kas nav atsevišķi norādītas citviet, izmaksas.
   2. Pretendentam sagatavojot piedāvājumu jāņem vērā Ministru Kabineta 20.06.2017. noteikumi Nr. 353 “Prasības zaļajam publiskajam iepirkumam un to piemērošanas kārtība”.
   3. Visas atklāta konkursa nolikuma Tehniskās specifikācijas pielikumos pievienotajos tehniskajos projektos un darbu apjomos iekļautās norādes uz konkrētu izstrādājumu vai materiālu, tā tirdzniecības marku vai izcelsmi raksturo šim materiālam vai izstrādājumam izvirzīto prasību līmeni pretendentam ir tiesības piedāvāt ekvivalentus izstrādājumus un materiālus, ja tas nav pretrunā ar projekta tehniskajiem risinājumiem.
   4. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā rindā un piedāvājumam jāpievieno (salīdzinošā veidā) dokumenti, kuri apliecina piedāvāto materiālu vai iekārtu ekvivalentās tehniskās īpašības (tehniskie parametri, materiālu pases u.c. dokumenti). Visi lokālajās tāmēs minētie materiāli vai izstrādājumi ir uzrādīti ar mērķi sagatavot pietiekami precīzu un skaidru līguma priekšmeta aprakstu, kas ir jālieto kopā ar vārdiem „vai ekvivalents”, pat ja tas kādā no vietām nav šādi norādīts.

Ja pretendents nav norādījis ekvivalentu materiālu iesniedzot piedāvājumu, būvdarbu izpildes laikā materiāli netiks mainīti!

* 1. Veicamo darbu sarakstā norādīto darbu izpilde ietver pilnu darba ciklu līdz pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgā būves elementa vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrēta darba izpildei.
  2. Pretendentam, ņemot vērā tā profesionālo pieredzi, ir jāievērtē visi darbi, kas vajadzīgi būvlaukuma funkcionēšanai, būvdarbiem un būves pilnīgai nodošanai ekspluatācijā.
  3. Pretendentam jāparedz izmaksas par visiem nepieciešamajiem saskaņojumiem, atļaujām būvdarbu uzsākšanai un objekta nodošanai (t.sk. objekta inventarizācija), izņemot būvatļauju.
  4. Pretendentam ir pienākums laikus konkursa laikā pārbaudīt visu projekta dokumentācijas pareizību un nesaistes gadījumā nekavējoties paziņot Pasūtītājam. Vienības cenā ir jāņem vērā visi darbi un materiāli, kas nepieciešami, lai nobeigtu kādu pozīciju, ja arī tas nav īpaši izdalīts. Visi apjomi, kuri doti, pretendentam ir jāpārrēķina, un pēc piedāvājuma iesniegšanas pretendents nevar atsaukties uz nepilnīgu vai neizprastu būvprojektu.
  5. Vienības cenā ir jāņem vērā jebkādi citi darbi, kuri ietver visus darbus, kuri ietverti sekojošos aprakstos un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad Pretendentam, ņemot vērā tā profesionālo pieredzi, ir jāievērtē visi darbi, kas vajadzīgi būvlaukuma funkcionēšanai, būvdarbu un būves pilnīgai nodošanai ekspluatācijā, kā arī defektu novēršanai garantijas periodā. Nekāda papildus maksa par neuzskaitītiem darbiem netiek atzīta.
  6. Piedāvājuma izmaksās ir jābūt ietvertām visām izmaksām veco materiālu un būvgružu aizvākšanai no objekta un to izvietošanai atbilstoši spēkā esošajām likumdošanas normām, kā arī maksām par komunālajiem pakalpojumiem (elektrība, ūdens, kanalizācija u.c., ja nepieciešams) objekta būvdarbu laikā.

1. Tehniskās specifikācijas būvdarbu veikšanas un līguma izpildes laikā
   1. Būvdarbi jāorganizē tā, lai tie pēc iespējas mazāk traucētu objekta apkārtējo namu, iedzīvotāju ikdienas sadzīvi un iestāžu darbu. Izpildītājs nodrošina nepārtrauktu pieeju ielai pieguļošajiem privātīpašumiem, gan tajā dzīvojošiem cilvēkiem, gan operatīvajam dienestam, gan satiksmes organizēšanu. Jānodrošina esošo inženierkomunikāciju darbība (nepieciešamības gadījumā izbūvējot pagaidu) būvdarbu laikā. Būvuzņēmējam jāveic visi darbi un /vai jānepiegādā visi materiāli/detaļas, kas būvprojektā nav pieminēti, bet ir loģiski izrietoši no Būvdarbu organizācijas un nepieciešami Būvdarbu pabeigšanai.
   2. Būvuzņēmējam ir pienākums laicīgi, pirms darbu sākšanas pārbaudīt visu projekta dokumentācijas pareizību un nesaistes gadījumā nekavējoties paziņot Pasūtītājam.
   3. Pārbaude un testēšana: Visi ražotāja dokumenti – kvalitātes sertifikāti, pārbaudes lapas, atbilstības deklarācijas un izziņas utt., kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, pēc būvuzņēmējam pieprasījuma jāpiegādā objektā nepieprasot par to samaksu.
   4. Materiāli, iekārtas: objektā pielietojamiem materiāliem jāatbilst ekspluatācijas un Latvijas būvnormatīvu prasībām un jābūt sertificētiem.
   5. Blakus darbi: Visi darbi, kas nepieciešami, lai pabeigtu kādu pozīciju, jāiekļauj vienības cenā, ja arī tas nav īpaši izdalīts. Papildus izmaksas netiek atzītas.
   6. Būvuzņēmējam ir jāveic:
      1. darbu uzmērījumi;
      2. iestāžu saskaņojumu un atļauju saņemšana;
      3. kā arī citi izdevumi, kas ir saistīti un nav atdalāmi no darbu izpildes.
   7. Pēc būvdarbu pabeigšanas objektam jābūt tādā stāvoklī, lai to varētu nekavējoties ekspluatēt.
   8. Pēc būvdarbu pabeigšanas atklāta konkursa uzvarētājam jāiesniedz pasūtītājam:
      1. rakstisks paziņojums par būvdarbu pabeigšanu objektā;
      2. tehniskā dokumentācija:
         1. segto darbu akti;
         2. būvmateriālu atbilstības deklarācijas;
         3. izbūvēto/pārbūvēto inženierkomunikāciju izpilduzmērījumi gan papīra izdrukas, gan digitālā (CD) formātā;
         4. citi dokumenti ja tos paredz LR spēkā esošā likumdošana.
   9. Būvuzraudzību veiks Pasūtītāja norīkots sertificēts būvuzraugs.

**Pielikums Nr.3**

“Līguma saistību izpildes garantija/galvojums”

[Pasūtītāja nosaukums] [Pasūtītāja adrese] \_\_\_\_\_\_\_\_\_\_\_\_\_\_\_ \_\_\_\_\_\_\_. Gada \_\_\_. \_\_\_\_\_\_\_\_\_\_\_\_\_\_\_ Saistību izpildes garantija/galvojums Nr. \_\_\_\_\_ Mēs – \_\_\_\_\_\_\_\_\_\_\_\_\_\_\_ (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_) (turpmāk – Kredītiestāde, Apdrošinātājs) – esam informēti par to, ka \_\_\_\_\_\_\_. Gada \_\_\_. \_\_\_\_\_\_\_\_\_\_\_\_\_\_\_ starp mūsu klientu – \_\_\_\_\_\_\_\_\_\_\_\_\_\_\_ (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_) (turpmāk – Piegādātājs) – un Jums – \_\_\_\_\_\_\_\_\_\_\_\_\_\_\_ (vienotais reģistrācijas numurs (nodokļu maksātāja reģistrācijas numurs): \_\_\_\_\_\_\_\_\_\_\_\_\_\_\_; juridiskā adrese (adrese): \_\_\_\_\_\_\_\_\_\_\_\_\_\_\_) (turpmāk – Pasūtītājs) – ir noslēgts Līgums Nr. \_\_\_\_\_ par \_\_\_\_\_\_\_\_\_\_\_\_\_\_\_ (turpmāk – Līgums). Saskaņā ar Līguma noteikumiem Piegādātājam jāiesniedz Pasūtītājam no Līguma izrietošo Piegādātāja saistību izpildes garantija. Ņemot vērā iepriekš minēto, ar šo Kredītiestāde (Apdrošinātājs) neatsaucami uzņemas pienākumu desmit darba dienu laikā samaksāt Pasūtītājam jebkuru tā pieprasīto naudas summu Euro, 20000 EUR (divdesmit tūkstoši euro). bez PVN, gadījumā, ja, ievērojot šajā garantijā noteiktās prasības, Kredītiestādei (Apdrošinātājam) ir iesniegts atbilstošs Pasūtītāja parakstīts dokuments, (turpmāk – Pieprasījums), ar kuru Pasūtītājs pieprasa Kredītiestādei (Apdrošinātājam) veikt maksājumu uz šīs garantijas pamata un kurā ietverts Pasūtītāja apgalvojums, ka Piegādātājs nav izpildījis savas saistības saskaņā ar Līgumu. Pieprasījums iesniedzams papīra dokumenta formā. Identifikācijas nolūkā Pieprasījuma parakstītāju paraksti uz Pieprasījuma apliecināmi notariāli vai arī Pieprasījums iesniedzams ar Piegādātāju apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā. Šī garantija ir spēkā līdz \_\_\_\_\_\_\_. Gada \_\_\_. \_\_\_\_\_\_\_\_\_\_\_\_\_\_\_ (turpmāk – Beigu datums). Kredītiestādei (Apdrošinātājam) jāsaņem Pieprasījums ne vēlāk kā Beigu datumā Kredītiestādē (Apdrošinātājs) (adrese: \_\_\_\_\_\_\_\_\_\_\_\_\_\_\_) vai – gadījumā, ja Pieprasījuma iesniegšana tiek veikta elektroniski, – \_\_\_\_\_\_\_\_\_\_\_\_\_\_\_ (Kredītiestādes SWIFT adrese). Šī garantija ir pakļauta Vienotajiem pieprasījuma garantiju noteikumiem (the Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Kredītiestādi (Apdrošinātāju) un Pasūtītāju saistībā ar šo garantiju, izšķirams Latvijas Republikas tiesā.

[parakstītāja amata nosaukums] [personiskais paraksts] [parakstītāja vārds un uzvārds]

**Pielikums Nr.4**

“Garantijas laika nodrošinājums”

[Pasūtītāja nosaukums] [Pasūtītāja adrese] \_\_\_\_\_\_\_\_\_\_\_\_\_\_\_ \_\_\_\_\_\_\_. Gada \_\_\_. \_\_\_\_\_\_\_\_\_\_\_\_\_\_\_ Saistību izpildes garantija/galvojums Nr. \_\_\_\_\_ Mēs – \_\_\_\_\_\_\_\_\_\_\_\_\_\_\_ (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_) (turpmāk – Kredītiestāde, Apdrošinātājs) – esam informēti par to, ka \_\_\_\_\_\_\_. Gada \_\_\_. \_\_\_\_\_\_\_\_\_\_\_\_\_\_\_ starp mūsu klientu – \_\_\_\_\_\_\_\_\_\_\_\_\_\_\_ (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_) (turpmāk – Piegādātājs) – un Jums – \_\_\_\_\_\_\_\_\_\_\_\_\_\_\_ (vienotais reģistrācijas numurs (nodokļu maksātāja reģistrācijas numurs): \_\_\_\_\_\_\_\_\_\_\_\_\_\_\_; juridiskā adrese (adrese): \_\_\_\_\_\_\_\_\_\_\_\_\_\_\_) (turpmāk – Pasūtītājs) – ir noslēgts Līgums Nr. \_\_\_\_\_ par \_\_\_\_\_\_\_\_\_\_\_\_\_\_\_ (turpmāk – Līgums). Saskaņā ar Līguma noteikumiem Piegādātājam jāiesniedz Pasūtītājam no Līguma izrietošo Piegādātāja saistību izpildes garantija. Ņemot vērā iepriekš minēto, ar šo Kredītiestāde (Apdrošinātājs) neatsaucami uzņemas pienākumu desmit darba dienu laikā samaksāt Pasūtītājam jebkuru tā pieprasīto naudas summu Euro, 10000 EUR (desmit tūkstoši euro). bez PVN, gadījumā, ja, ievērojot šajā garantijā noteiktās prasības, Kredītiestādei (Apdrošinātājam) ir iesniegts atbilstošs Pasūtītāja parakstīts dokuments, (turpmāk – Pieprasījums), ar kuru Pasūtītājs pieprasa Kredītiestādei (Apdrošinātājam) veikt maksājumu uz šīs garantijas pamata un kurā ietverts Pasūtītāja apgalvojums, ka Piegādātājs nav izpildījis savas saistības saskaņā ar Līgumu. Pieprasījums iesniedzams papīra dokumenta formā. Identifikācijas nolūkā Pieprasījuma parakstītāju paraksti uz Pieprasījuma apliecināmi notariāli vai arī Pieprasījums iesniedzams ar Piegādātāju apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā. Šī garantija ir spēkā līdz \_\_\_\_\_\_\_. Gada \_\_\_. \_\_\_\_\_\_\_\_\_\_\_\_\_\_\_ (turpmāk – Beigu datums). Kredītiestādei (Apdrošinātājam) jāsaņem Pieprasījums ne vēlāk kā Beigu datumā Kredītiestādē (Apdrošinātājs) (adrese: \_\_\_\_\_\_\_\_\_\_\_\_\_\_\_) vai – gadījumā, ja Pieprasījuma iesniegšana tiek veikta elektroniski, – \_\_\_\_\_\_\_\_\_\_\_\_\_\_\_ (Kredītiestādes SWIFT adrese). Šī garantija ir pakļauta Vienotajiem pieprasījuma garantiju noteikumiem (the Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Kredītiestādi (Apdrošinātāju) un Pasūtītāju saistībā ar šo garantiju, izšķirams Latvijas Republikas tiesā.

[parakstītāja amata nosaukums] [personiskais paraksts] [parakstītāja vārds un uzvārds]

**Pielikums Nr.5**

**IEPIRKUMA LĪGUMS**

<Pasūtītāja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Pasūtītājs), no vienas puses,

un

<Izpildītāja nosaukums>[[1]](#footnote-1), reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Izpildītājs), no otras puses, abi kopā Puses,

pamatojoties uz Pasūtītāja [rīkotā]/[rīkotās] <iepirkuma procedūras veids> „<Iepirkuma procedūras nosaukums>” (identifikācijas Nr.<identifikācijas numurs>) rezultātiem un Izpildītāja iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums):

1. **Līgumā lietotie termini**
   1. **Būvuzraugs** – persona, kura pārstāv Pasūtītāju, un Pasūtītāja vārdā ir pilnvarota uzraudzīt būvdarbu izpildes gaitu, tās atbilstību Līgumam, Būvprojektam, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un darbu izpildi, pieprasīt skaidrojumus par to Būvuzņēmējam, saņemt Pasūtītājam adresētu informāciju, apturēt būvniecību, veikt citas Līgumā un normatīvajos aktos noteiktās darbības.
   2. **Būvdarbu vadītājs** – Pasūtītāja apstiprināts Izpildītāja pārstāvis, kurš kā sertificēts atbildīgais būvdarbu vadītājs nodrošina būvdarbu izpildi atbilstoši Latvijas Republikas normatīvajiem tiesību aktiem, Būvprojektam un Līgumam, un kurš pārstāv Izpildītāju attiecībās ar Pasūtītāju.
   3. **Būvobjekts** – visi Tehniskajā specifikācijā minētie būvējamie objekti (būves) ar tiem piegulošo teritoriju, palīgbūvēm un būviekārtām.
   4. **Būvprojekts** -būvniecības tehniskā dokumentācija.
   5. **Tāme** – Līgumam pievienotais Izpildītāja sagatavotais izmaksu aprēķins atbilstoši Būvprojektam un Piedāvājumam.
2. **Līguma priekšmets**

2.1. Ar šo Līgumu Pasūtītājs uzdod un Izpildītājs apņemas veikt Ūdensapgādes un kanalizācijas tīklu izbūve Meža ielā no Mehanizācijas ielas līdz Meliorācijas ielai, Limbažos (turpmāk - Būvobjekts) un veikt Būvobjekta būvdarbus (turpmāk – Darbi) atbilstoši iepirkuma nolikuma prasībām, Izpildītāja piedāvājumam, un Latvijas Republikas būvnormatīvu un citu Latvijas Republikas normatīvo tiesību aktu prasībām.

1. **Būvniecības veikšana**
   1. Izpildītājs nodrošina savlaicīgu un kvalitatīvu Būvniecības veikšanu. Izpildītājs Darbus pilnībā pabeidz un nodod Būvobjektu Pasūtītājam līdz <datums>.
   2. Izpildītājs Darbus veic četros mēnešos no Līguma spēkā stāšanās brīža.
   3. Līgums stājās spēkā - kad Puses ir to parakstījušas.

3.3.1.

3.3.2.

* 1. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai pilnībā pabeigtu Darbus.
  2. Izpildītājs, veicot Būvniecību, ievēro Tehniskās specifikācijas un citas Līguma, Latvijas Republikas būvnormatīvu un citu Latvijas Republikas normatīvo tiesību aktu prasības.
     1. Izpildītājs, ņemot vērā tā profesionālās spējas, ir atbildīgs par jebkādām neatbilstībām iesniedzot piedāvājumu;
  3. Izpildītājs veic Darbus saskaņā ar Būvprojektu. Izpildītājs ir tiesīgs atkāpties no Būvprojekta tikai ar Pasūtītāja rakstisku piekrišanu.
  4. Izpildītājs Darbos izmanto Būvprojektam un Tehniskās specifikācijas un citām Līguma prasībām atbilstošus Piedāvājumā norādītos būvizstrādājumus un iekārtas. Citu būvizstrādājumu un iekārtu izmantošana iepriekš saskaņo ar Pasūtītāju. Izpildītājs ievēro būvizstrādājumu ražotāja noteiktos standartus un instrukcijas.
  5. Izpildītājs Darbu veikšanai nodrošina Piedāvājumā norādītos apakšuzņēmējus un speciālistus. Ja tādu iemeslu dēļ, kas atrodas ārpus Izpildītāja ietekmes, rodas nepieciešamība aizstāt Piedāvājumā norādīto apakšuzņēmēju vai speciālistu, Izpildītājs nekavējoties nodrošina citu apakšuzņēmēju vai speciālistu ar līdzvērtīgu vai augstāku kvalifikāciju. Ja Pasūtītājs uzskata, ka Izpildītāja apakšuzņēmēja vai speciālista darbība vai veikto Būvniecības darbu kvalitāte neatbilst Līguma noteikumiem, Pasūtītājam ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu attiecīgā apakšuzņēmēja vai speciālista aizstāšanai ar citu ar līdzvērtīgu vai augstāku kvalifikāciju, savukārt Izpildītājam ir pienākums pēc iespējas nekavējoties, bet ne vēlāk kā 5 (piecu) dienu laikā šādu Pasūtītāja pieprasījumu izpildīt. Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādīto apakšuzņēmēju vai speciālistu aizstāšanu.
  6. Izpildītājs nodrošina visas Darbu izpildes procesā nepieciešamās dokumentācijas sagatavošanu un iesniegšanu Pasūtītājam.
  7. Pasūtītājs un Izpildītājs Līguma izpildes gaitā rīko sanāksmes. Sanāksmēs Pasūtītāju pārstāv Būvuzraugs, Sanāksmē piedalās arī citas personas pēc Pasūtītāja un Izpildītāja ieskatiem. Izpildītājs veic sanāksmju protokolēšanu.
  8. Izpildītājs regulāri iesniedz Pasūtītājam pārskatu un nodošanas-pieņemšanas aktu par iepriekšējā mēnesī faktiski veiktajiem Darbiem (turpmāk – Būvniecības darbu nodošanas-pieņemšanas akts). Pasūtītājs 5 (piecu) darbdienu laikā no Būvniecības darbu nodošanas-pieņemšanas akta saņemšanas dienas to paraksta vai arī nosūta Izpildītājam motivētu atteikumu pieņemt Būvniecības darbus. Būvniecības darbu nodošanas-pieņemšanas akts ir pamats ikmēneša maksājumu izdarīšanai saskaņā ar Līgumu, taču tas neierobežo Pasūtītāja tiesības noraidīt ar ikmēneša aktu pieņemtos Būvniecības darbus, veicot Būvobjekta pieņemšanu.
  9. Ja Darbu veikšanas laikā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts būvuzņēmējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Būvniecības izpildes termiņa pagarinājumu, kas atbilst radušos šķēršļu vai apstākļu darbības ilgumam.
  10. Pēc Darbu pabeigšanas, kad Būvobjekts ir gatavs pieņemšanai ekspluatācijā, Izpildītājs par to rakstiski paziņo Pasūtītājam. Pasūtītājs 2 (divu) darbdienu laikā veic Būvobjekta iepriekšēju apskati. Ja iepriekšējās apskates laikā Pasūtītājs konstatē Izpildītāja veikto Darbu neatbilstību Līgumā vai Latvijas Republikas normatīvajos tiesību aktos noteiktajām prasībām, konstatē, ka Darbi nav pilnībā pabeigti, vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Darbus. Ja iepriekšējās pārbaudes laikā trūkumi netiek konstatēti, tiek veikta Būvobjekta pieņemšana ekspluatācijā Latvijas Republikas normatīvajos aktos noteiktajā kārtībā (ja saskaņā ar Latvijas Republikas normatīvo aktu prasībām Būvobjekts ir jāpieņem ekspluatācijā).
  11. Pirms Būvobjekta pieņemšanas ekspluatācijā vai Darbu pieņemšanas Izpildītājs nodod Pasūtītājam tehnisko izpildes dokumentāciju.
  12. Izpildītājs pēc Pasūtītāja pilnvarojuma veic darbības atzinumu par Būvobjekta gatavību pieņemšanai ekspluatācijā saņemšanai.
  13. Ja Būvobjekta pieņemšanas ekspluatācijā komisija konstatē Izpildītāja veikto Darbu neatbilstību Līgumā vai Latvijas Republikas normatīvajos tiesību aktos noteiktajām prasībām vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš Būvobjekta pieņemšanas ekspluatācijā komisijas konstatētos trūkumus. Pēc tam tiek veikta atkārtota Būvobjekta pieņemšana ekspluatācijā. Būvobjekta pieņemšanu ekspluatācijā apliecina Latvijas Republikas normatīvajos aktos noteiktā kārtībā sastādīts un parakstīts akts par būves pieņemšanu ekspluatācijā.
  14. Pēc Būvobjekta pieņemšanas ekspluatācijā (ja saskaņā ar Latvijas Republikas normatīvo aktu prasībām Būvobjekts ir jāpieņem ekspluatācijā) Pasūtītājs pieņem Būvobjektu, Pasūtītājam un Izpildītājam parakstot Būvobjekta nodošanas - pieņemšanas aktu.
  15. Izpildītājs pirms Būvobjekta nodošanas-pieņemšanas akta parakstīšanas atbrīvo Būvobjektu un būvlaukumu, tostarp izved būvgružus.
  16. Akta par Būvobjekta pieņemšanu ekspluatācijā, kā arī Būvobjekta pieņemšana neatbrīvo Izpildītāju no atbildības par Būvobjekta defektiem, kuri atklājas pēc Būvobjekta pieņemšanas.
  17. Atbildību par Darba izpildes vietas uzturēšanu, saglabāšanu, bojāšanu un iznīcināšanu līdz Darba nodošanas - pieņemšanas akta parakstīšanas brīdim uzņemas Izpildītājs.

1. **Līguma summa un norēķinu kārtība**
   1. Līguma summa ir <summa ar cipariem> (<summa ar vārdiem>), PVN <procentu likme>% ir <summa ar cipariem> (<summa ar vārdiem>). Līguma kopējā summa ar PVN ir <summa ar cipariem> (<summa ar vārdiem>).
   2. Līguma kopējā summa atbilst iepirkuma nolikumā prasību izpildei, Tāmei un tajā ietilpst visas ar Būvniecību un Līgumā noteikto prasību izpildi saistītās izmaksas.
   3. Tāmē noteiktās vienību cenas netiek mainītas. Līguma kopējā summa tiek koriģēta atbilstoši Būvniecības darbiem piemērojamo nodokļu izmaiņām.
   4. Pasūtītājs veic samaksu, pārskaitot attiecīgo naudas summu uz Izpildītāja norādīto bankas kontu, šādā kārtībā:
      1. Starpposma maksājums (līdz 90 (deviņdesmit) % no kopējās Līguma summas) par kārtējā mēnesī faktiski veiktajiem Darbiem – līdz 30 (trīsdesmit) laikā no atbilstoša maksājuma pieprasījuma (rēķina) saņemšanas dienas, pamatojoties uz Pasūtītāja un Izpildītāja parakstītajiem faktiski veikto Darbu nodošanas-pieņemšanas aktiem.
      2. Gala maksājums 30 (trīsdesmit) dienu laikā pēc Būvobjekta pieņemšanas ekspluatācija.
2. **Līguma izpildes garantija**
   1. Desmit darba dienu laikā no Līguma spēkā stāšanās dienas (skatīt punktu 3.3. un tā apakšpunktus) Izpildītājs iesniedz Pasūtītājam “Līguma saistību izpildes garantija/galvojums” 20000 EUR (divdesmit tūkstoši euro). “Līguma saistību izpildes garantija/galvojums” (Pielikums Nr.3).
   2. Izpildītājam ir jānodrošina, lai “Līguma saistību izpildes garantija/galvojums” būtu spēkā līdz Būvobjekta nodošanas–pieņemšanas akta parakstīšanai.
   3. “Līguma saistību izpildes garantija/galvojums” Pasūtītājs var izmantot, lai, saņemtu zaudējumu atlīdzību.
3. **Pušu tiesības, pienākumi un atbildība**
   1. Izpildītājs:
      1. ir atbildīgs, lai Būvniecībā tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tostarp darba drošības, ugunsdrošības, satiksmes drošības prasības;
      2. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;
      3. līdz Būvobjekta nodošanas-pieņemšanas akta parakstīšanai uzņemas visus ar Būvobjektu, Darbu, materiālu un iekārtu saistītos riskus;
      4. ievēro un pilda Pasūtītāja likumīgās prasības;
      5. nodrošina pārstāvju piedalīšanos ar Līguma izpildi saistītajās sanāksmēs.
   2. Pasūtītājs:
      1. veic samaksu Līgumā noteiktajā kārtībā;
      2. savlaicīgi veic Izpildītāja veikto Būvniecības darbu pieņemšanu vai sniedz motivētu atteikumu pieņemt Darbus;
      3. nozīmē Būvuzraugu;
      4. sniedz Izpildītājam Pasūtītājam pieejamo Līguma izpildei nepieciešamo, Izpildītāja pieprasīto informāciju un dokumentus;
      5. nodrošina Izpildītājam, tā personālam un transportam iespēju netraucēti piekļūt Būvobjektam Līguma izpildei.
   3. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus.
   4. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Darbu veikšanu un Līguma izpildi.
4. **Līgumsods**
   1. Ja Izpildītāja nenodod Būvobjektu Līgumā noteiktajā termiņā, Pasūtītājs var prasīt no Izpildītāja līgumsodu, 0,1% apmērā no Līguma kopējās summas par katru nokavēto dienu, bet ne vairāk kā 10% no Līguma kopējās summas.
   2. Ja Pasūtītājs neveic Izpildītājam maksājumu Līgumā noteiktajā termiņā, Izpildītājs var prasīt no Pasūtītāja līgumsodu 0,1% apmērā no nesamaksātās summas par katru nokavēto dienu, bet ne vairāk kā 10% no Līguma kopējās summas.
   3. Līgumsoda samaksa neatbrīvo Puses no Līgumā noteikto saistību pilnīgas izpildes.
   4. Ja Pasūtītājs vienpusēji atkāpjas no Līguma 11.2.1.-11.2.3.punktā minēto iemeslu dēļ, Pasūtītājs var prasīt no Izpildītāja līgumsodu 10% apmērā no Līguma kopējās summas.
5. **Garantija**
   1. Izpildītājs garantē, ka Būvobjekts atbilst Būvprojektam un Tehnisko specifikāciju un citām Līguma, Latvijas Republikas būvnormatīvu un citu Latvijas Republikas normatīvo tiesību aktu prasībām. Izpildītājs ir atbildīgs par visiem bojājumiem un Pasūtītājam nodarītajiem zaudējumiem, kas rodas vai var rasties Būvobjekta neatbilstības Būvprojektam un Tehniskās specifikācijas un citu Līguma, Latvijas Republikas būvnormatīvus un citu Latvijas Republikas normatīvo tiesību aktu prasībām dēļ.
   2. Būvobjekta garantijas termiņš - iekārtām 60 (sešdesmit) mēneši no Būvobjekta pieņemšanas un Izpildītājs iesniedz Garantijas laika nodrošinājumu 10000 euro (desmit tūkstoši eiro) apmērā bez PVN.
   3. Izpildītājs apņemas Pasūtītājam pieņemamā termiņā uz sava rēķina novērst bojājumus un citus trūkumus, kas Būvobjektā pie pareizas Būvobjekta ekspluatācijas tiek konstatēti garantijas laikā, un uz kuriem ir attiecināma Līgumā noteiktā garantija.
   4. Ja Pasūtītājs garantijas laikā konstatē bojājumus vai citus trūkumus, Pasūtītājs par to paziņo Izpildītājam, norādot vietu un laiku, kad Izpildītājam jāierodas sastādīt aktu par konstatētajiem bojājumiem vai citiem trūkumiem. Pasūtītāja noteiktais termiņš nedrīkst būt mazāks par 3 (trijām) dienām, izņemot gadījumus, kad ir notikusi avārija vai cits ārkārtējs gadījums, - šādā gadījumā Izpildītājam jāierodas nekavējoties. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam. Puses akta sastādīšanai ir tiesīgas pieaicināt speciālistus. Izdevumus par speciālistu sniegtajiem pakalpojumiem apmaksā Puse, kas ir atbildīga par konstatētajiem bojājumiem vai citiem trūkumiem.
6. **Nepārvarama vara**
   1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
   2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi (t.sk. tehnoloģiskie pārtraukumi) no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
7. **Līguma darbības termiņš**

10.1. Līgums stājas spēkā, kad to ir parakstījušas Puses un ir spēkā līdz Līgumā noteikto saistību pilnīgai izpildei.

1. **Līguma grozīšana un izbeigšana**
   1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
   2. Pasūtītājs var vienpusēji atkāpties no Līgumu, par to rakstveidā paziņojot Izpildītājam:
      1. ja Izpildītājs 30 (trīsdesmit) dienu laikā, pēc Līguma spēkā stāšanās brīža nav uzsācis Darbu izpildi;
      2. neveic Darbus Līgumā noteiktajos termiņos;
      3. neievēro iepirkuma nolikumā izvirzītās prasības, Būvprojektu vai Tehnisko specifikāciju vai citu Līguma vai Latvijas Republikas būvnormatīvu vai citu Latvijas Republikas normatīvo tiesību aktu prasības;
      4. ja Izpildītājs ir atzīts par maksātnespējīgu.
   3. Pēc Pasūtītāja vienpusējas atkāpšanās no Līguma Izpildītājs Pasūtītāja noteiktajā datumā pārtrauc Darbus, veic visus pasākumus, lai Būvobjekts un Darbi tiktu atstāti nebojātā, drošā stāvoklī, sakopj būvlaukumu, nodod Pasūtītājam ar Būvniecības darbiem saistītos dokumentus, nodrošina, ka tā personāls atstāj Būvobjektu. Par Būvobjekta nodošanu Pasūtītājam Puses sastāda attiecīgu aktu.
   4. Pēc Pasūtītāja vienpusējas atkāpšanās no Līguma Puses sastāda aktu par faktiski veikto Darbu apjomu un to vērtību. Pasūtītājs pieņem Darbus tādā apjomā, kādā tie ir faktiski veikti, tos objektīvi ir iespējams pieņemt un tie ir turpmāk izmantojami. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam.
   5. Ja Pasūtītājs nokavē maksājumu par vairāk nekā 30 (trīsdesmit) dienām vai apgrūtina vai liedz Izpildītājam Līgumā noteikto saistību izpildi, Izpildītājs var vienpusēji atkāpties no Līguma – ar nosacījumu, ka Izpildītājs 30 (trīsdesmit) dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam vai novērsis šķēršļus Izpildītāja Līgumā noteikto saistību izpildei.
2. **Piemērojamās tiesības un strīdu risināšanas kārtība**
   1. Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.
   2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
   3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
   4. Pusei ir jāatbild uz otras Puses piedāvāto strīda risinājuma priekšlikumu 10 (desmit) dienu laikā no tā saņemšanas dienas. Ja strīda risinājumu neizdodas panākt 10 (desmit) dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.
3. **Citi noteikumi**
   1. Līgumā noteiktās tiesību un pienākumu nodošana trešajām personām pieļaujama tikai ar otrs Puses piekrišanu.
   2. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.
   3. Puse rakstveidā informē otru Pusi par kontaktinformācijas vai rekvizītu maiņu.
   4. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
   5. Līgums sastādīts un parakstīts divos oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
   6. Šādi Līguma pielikumi ir Līguma neatņemama sastāvdaļa:

Pielikumi

1. **Pušu rekvizīti un paraksti**

|  |  |
| --- | --- |
| **Izpildītājs:** | **Pasūtītājs:** |
| <Izpildītāja nosaukums un rekvizīti maksājumu veikšanai>  <paraksta tiesīgās personas amats, vārds un uzvārds> | <Pasūtītāja nosaukums un rekvizīti maksājumu veikšanai>  <paraksta tiesīgās personas amats, vārds un uzvārds> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums |

1. Ja Izpildītājs ir personu apvienība, tad ir jānorāda visi personu apvienības dalībnieki. [↑](#footnote-ref-1)